NARIADENIE KOMISIE (ES) č. 1263/96
z 1. júla 1996,
ktorým sa mení a dopĺňa príloha nariadenia (ES) č. 1107/96 o zápise zemepisných názvov a označení pôvodu podľa postupu ustanoveného v článku 17 nariadenia (EHS) č. 2081/92
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2081/92 zo 14. júla 1992 o ochrane zemepisných názvov a označení pôvodu poľnohospodárskych výrobkov a potravín1, a najmä na jeho článok 17 (2),
keďže boli vyžiadané doplňujúce informácie, týkajúce sa niektorých označení oznámených členskými štátmi podľa článku 17 nariadenia (EHS) č. 2081/92, aby sa zabezpečil ich súlad s článkami 2 a 4 uvedeného nariadenia; keďže tieto doplňujúce informácie ukazujú, že označenia sú v súlade s uvedenými článkami; keďže by sa preto by mali zapísať a doplniť do prílohy nariadenia Komisie (ES) č. 1107/962;
keďže po pristúpení troch nových členských štátov šesťmesačné obdobie ustanovené v článku 17 nariadenia (EHS) č. 2081/92 sa začne dňom ich pristúpenia; keďže niektoré z názvov oznámených týmito členskými štátmi sú v súlade s článkami 2 a 4 uvedeného nariadenia, a preto by sa mali zapísať;
keďže opatrenia ustanovené v tomto nariadení sú v súlade so stanoviskom Regulačného výboru pre zemepisné názvy a označenia pôvodu,
PRIJALA TOTO NARIADENIE:
Článok 1
Označenia v prílohe tohto nariadenia sa týmto dopĺňajú do prílohy nariadenia (ES) č. 1107/96.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 1. júla 1996